รายงานข้อเสนอแนะผลการตรวจราชการ
ของผู้ตรวจราชการกระทรวงมหาดไทย (นายชาธิป รุจนเสรี)
รับผิดชอบเขตตรวจราชการที่ 6 กลุ่มจังหวัดภาคใต้ฝั่งอันดามัน
จังหวัดระนอง จังหวัดพังงา จังหวัดกระบี่ จังหวัดตรัง จังหวัดภูเก็ต และจังหวัดสตูล
ประจำเดือนมิถุนายน 2564
*****************
	ลำดับ
	ประเด็นการตรวจราชการตามนโยบายของรัฐบาลและกระทรวงมหาดไทย
	ผลการดำเนินการตามข้อเสนอแนะ

	1.
	การตรวจติดตามการดูแลรักษาซุ้มประตูเมืองเฉลิมพระเกียรติฯ เนื่องในโอกาสมหามงคลพระราชพิธีบรมราชาภิเษก
   (๑) ให้จังหวัดประสานและบูรณาการกับหน่วยงานที่เกี่ยวข้องได้ให้ความสำคัญในการตรวจสอบ ความมั่นคง แข็งแรง ของซุ้มประตูเมืองเฉลิมพระเกียรติฯและพระบรมฉายาลักษณ์ฯให้มีความเรียบร้อย สวยงามและสมพระเกียรติ อยู่เสมอ
   (๒) ให้จังหวัดเร่งรัดและรีบดำเนินการปรับปรุงและซ่อมแซมซุ้มประตูเมืองเฉลิมพระเกียรติฯที่ชำรุด เสียหาย เพื่อให้กลับมาอยู่ในสภาพที่สมบูรณ์ สวยงามต่อไป   
	

	2.


	การตรวจติดตามการบริการฉีดวัคซีนป้องกันโรคติดเชื้อไวรัสโคโรนา 2019 ให้แก่ประชาชน   
   (๑) ขอให้จังหวัดได้มีการจัดทำแผนบริหารจัดการวัคซีนให้เข้าถึงกลุ่มเป้าหมายที่มีความจำเป็นเร่งด่วน
   (๒) ให้จังหวัดได้ประชาสัมพันธ์และสร้างความเข้าใจให้ประชาชนเกิดความเชื่อมั่นในวัคซีนที่ภาครัฐจัดให้ และบูรณาการในการบริหารจัดการกระบวนการลงทะเบียนฉีดวัคซีนให้เป็นระบบและชัดเจน
	

	    ๓.
	การตรวจติดตามการป้องกันและแก้ไขปัญหายาเสพติด
   (๑) ให้จังหวัดได้มีมาตรการในการวางระบบป้องกันการลักลอบนำเข้ายาเสพติด ในช่วงสถานการณ์การแพร่ระบาดของโรคติดเชื้อไวรัสโคโรนา ๒๐๑๙ (COVID-19) ในระดับตำบล และหมู่บ้าน    
   (๒) ให้จังหวัดบูรณาการกับหน่วยความมั่นคงในพื้นที่ จัดตั้งจุดตรวจ/จุดสกัดในพื้นที่เสี่ยง ส่วนในพื้นที่ติดกับแนวชายแดนให้มีการผลึกกำลังร่วมกับหน่วยปฏิบัติชายแดนในการป้องกันการลักลอบนำเข้ายาเสพติด
   (๓) ขอให้จังหวัดได้ปรับเปลี่ยนวิธีการบำบัดรักษาผู้เสพที่จะเข้ารับการบำบัดรักษาในช่วงสถานการณ์การแพร่ระบาดของโรคติดเชื้อไวรัสโคโรนา ๒๐๑๙ (COVID-19)
	

	4.
	การตรวจติดตามการดำเนินการของศูนย์ดำรงธรรมจังหวัดในการช่วยเหลือประชาชนในช่วง COVID – 19

   (๑) ขอให้จังหวัดได้พิจารณาเพิ่มช่องทางการรับเรื่องร้องเรียน/ร้องทุกข์ผ่านทางระบบออนไลน์หรือทางสื่ออิเล็กทรอนิกส์ให้มากขึ้น เพื่ออำนวยความสะดวกแกประชาชนและเป็นการป้องกันการแพร่ระบาดของโรคติดเชื้อไวรัสโคโรนา 2019 (COVID –19) 
   (๒) ขอให้จังหวัดสร้างความเข้าใจให้คำแนะนำและให้ความช่วยเหลือแก่ประชาชนที่ได้รับผลกระทบจากการใช้มาตรการของจังหวัดในการป้องกันการแพร่ระบาดของโรคติดเชื้อไวรัสโคโรนา 2019 (COVID –19)
	

	
	ประเด็นการตรวจเน้นย้ำ
๑.การจัดที่ดินทำกินให้ชุมชนภายใต้คณะกรรมการนโยบายที่ดินแห่งชาติ (คทช.)
   (๑) ขอให้จังหวัดได้กำหนดแนวทางและหลักเกณฑ์ในการผ่อนผันการปฏิบัติที่เป็นการเฉพาะรายของ คทช.จังหวัด ในแต่ละจังหวัด ให้สอดคล้องกัน เพื่อให้เกิดความชัดเจนการปฏิบัติในพื้นที่ที่มีแนวเขตติดต่อหรือคาบเกี่ยวกันระหว่างจังหวัด 
   (๒) ขอให้มีการติดตามตรวจสอบการใช้ประโยชน์ที่ดินในโครงการ คทช.อย่างสม่ำเสมอทุกปี 
   (๓) ขอให้มีการกำหนดเป้าหมายหรือขอบเขตพื้นที่ที่จะดำเนินโครงการจัดที่ดินทำกินให้ชุมชนตามนโยบายรัฐบาลให้ชัดเจน พร้อมทั้งกำหนดระยะเวลาดำเนินงานแล้วเสร็จ เพื่อให้ส่วนราชการที่เกี่ยวข้องได้วางแผนการปฏิบัติงานรองรับ
	

	
	๒.โครงการรังวัดออกและตรวจสอบหนังสือสำคัญสำหรับที่หลวง (น.ส.ล.)
   (๑) ขอให้จังหวัดกำชับให้อำเภอและองคกรปกครองสวนทองถิ่น เฝาระวังมิใหมีการบุกรุกที่ดินสาธารณประโยชน์ในพื้นที่
   (๒) ให้มีการตรวจสอบที่ดินสาธารณประโยชน์ โดยใช้กระบวนการมีส่วนร่วมของชุมชนในพื้นที่ เพื่อกำหนดขอบเขตที่ดินสาธารณประโยชน์ให้ชัดเจน 
   (๓) ขอให้มีการส่งเสริมและพัฒนาองค์ความรู้ให้กับเจ้าหน้าที่ ที่เกี่ยวข้องให้เข้าถึงข้อมูลหรือองค์ความรู้ด้านกฎหมายเกี่ยวกับที่สาธารณประโยชน์ให้มากยิ่งขึ้น
	

	
	๓.การตรวจติดตามการดำเนินการป้องกันและแก้ไขปัญหาอุทกภัยในช่วงฤดูฝน
     (๑) ขอให้จังหวัดเตรียมความพร้อม จัดทำแผนเผชิญเหตุ กำหนดแนวทางการแก้ไข
และการรับมือกับสถานการณ์อุทกภัยที่อาจเกิดในพื้นที่ 
     (๒) ให้มีการเตรียมความพร้อมด้านบุคลากร อุปกรณ์ และเครื่องจักรกลด้านสาธารณภัย 
ให้มีความพร้อมใช้งาน และให้สำรวจตรวจสอบอาคาร สถานที่ หรือสิ่งปลูกสร้างให้มีความมั่นคงแข็งแรง
	

	
	๔.การตรวจติดตามความคืบหน้าโครงการพัฒนาพื้นที่ต้นแบบการพัฒนาคุณภาพชีวิตตามหลักทฤษฎีใหม่ ประยุกต์สู่ “โคก หนอง นา พช”

     (1) ขอให้จังหวัดได้ติดตามและเร่งรัดการสร้างพื้นที่ต้นแบบการพัฒนาคุณภาพชีวิตฯ 
     (2) ขอให้จังหวัดได้มีกระบวนการติดตาม ตรวจสอบในการจัดชื้อจัดจ้างและการเบิกจ่ายงบประมาณ ให้มีความสุจริต โปร่งใส

	


